“Adolat” milliy huquqiy

axborot markazining

2023-yil 3-fevraldagi

\_\_\_\_-um-son buyrugʻiga

1-ILOVA

**Markazda favqulodda vaziyatlarda ularning oldini olish hamda harakat**

**qilish yuzasidan tayyorgarligi boʻyicha 2023-yil uchun**

**TASHKILIY KOʻRSATMALAR**

Yuzaga kelishi mumkin boʻlgan tabiiy hamda texnogen xususiyatli favqulodda vaziyatlarning oldini olish, markazdagi fuqaro muhofazasi tuzilmalari kuch va vositalarining doimiy shayligini taʼminlash, rahbariyat va xodimlarni favqulodda vaziyatlarda toʻgʻri harakat qilishga oʻrgatish boʻyicha 2023-yilning asosiy vazifalari etib quyidagilar belgilansin:

favqulodda vaziyatlarning oldini olish, ularning oqibatlarini bartaraf etish, ishchi-xizmatchilarni tabiiy hamda texnogen xususiyatli favqulodda vaziyatlardan muhofaza qilish;

yuzaga kelishi mumkin boʻlgan favqulodda vaziyatlar xavfini kamaytirish boʻyicha profilaktik chora-tadbirlarni amalga oshirish;

Markazning masʼul xodimi tomonidan ishchi-xizmatchilar xayotiga va salomatligiga xavf soluvchi avariya holatlarining oldini olish boʻyicha choralar koʻrilishini taʼminlash;

fuqaro muhofazasi tuzilmalarining kuch va vositalarini yuzaga kelishi mumkin boʻlgan tabiiy hamda texnogen xususiyatli favqulodda vaziyatlarda toʻgʻri harakat qilishga tayyorlash;

fuqaro muhofazasi tuzilmalarini zamonaviy talablarga javob beradigan qutqaruv asbob-uskunalar va himoya vositalari bilan taʼminlash;

Markaz tomonidan 2023-yil uchun asosiy tadbirlar rejasida belgilangan vazifalar yuzasidan amalga oshirilgan ishlar haqidagi maʼlumotlar 2023-yilning 1-iyuliga qadar hamda 2024-yil 10-yanvariga qadar vazirlikka taqdim etiladi.